Բլագոդարնոյեի վարչական ղեկավար Աշոտ Ավետիսյանը «Հետք»-ի հետ զրույցում ասաց, որ գետի ջուրը գյուղ է գալիս մեկ կիլոմետր հեռավորությունից: Գյուղ ֆիլտրված ջուր չի մատակարարվում 1990-ականների վերջից, երբ Սովետական Միության տարիներից շահագործվող խողովակաշարը փտել է՝ անհնար դարձնելով խմելու ջրի մատակարարումը: Վարչական ղեկավարի փոխանցմամբ՝ արդեն 15 տարուց ավել գյուղից մեկ կիլոմետր հեռավորության վրա խողովակաշար են անցկացրել, որով գետի ջուրը հասնում է համայնք, ապա ներքին ցանցով հոսում դեպի տներ: Ավետիսյանի փոխանցմամբ՝ գյուղը խմելու ջրով ապահովելն իրենց առաջնահերթ խնդիրն է: